VS002171
Datum: 2005-06-07T02:00:00.000+02:00
datum_sodbe_i_stopnje: 2008-01-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: srednje hudi primeri
odskodnina: 18.625 EUR (primerna odškodnina), 14.900 EUR (končna odmera odškodnine glede na 20% soodgovornost oškodovanca)
opombe: VIII Ips 380/2009. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Po poklicu oblikovalec kovin.

## Škodni dogodek

Nesreča pri delu (odkrivanje gospodarskega objekta) – zaradi zloma strohnele prečne letve je oškodovanec padel 5 m globoko, v notranjost gospodarskega objekta in priletel na betonska tla. Ugotovljena je bila 20% krivda oškodovanca za škodni dogodek.

## Poškodba

Raztrganina desne ledvice nad ovojnico, kompresijski prelom 6. prsnega vretenca, manjša krvavitev v levo prsno votlino, udarnina in raztrganina levega komolca.

## Telesne bolečine

6.000 EUR Hude bolečine – 3 dni predvsem zaradi poškodbe ledvice in hrbtenice, srednje hude – 5 dni, lahke do 7 dni; slednje so prešle v občasne, ki se pojavljajo ob spremembi vremena in fizičnih obremenitvah kot pretežno blage, izjemoma srednje ali hude intenzitete.

#### Hospitalizacija

Zdravljenje z zapleti, saj je bil po hospitalizaciji zaradi težav z dihanjem premeščen na pljučni oddelek, kjer mu je bila odstranjena tekočina iz pljuč kot posledica poškodbe; tedaj je lahko hodil z berglama.

#### Nevšečnosti med zdravljenjem

CT prsnega koša in trebuha, ultrazvok trebuha, RTG vratne hrbtenice, lobanje, pljuč in desnega komolca, elektromiografija zaradi mravljinčenja roke.

## Strah

625 EUR Primarni strah – ob padcu. Sekundarni strah – intenziven tri (3) mesece zaradi strahu za izid zdravljenja.

## Zmanjšanje življenjske aktivnosti

12.000 EUR Zaradi invalidnosti sta oškodovančeva sposobnost za delo in aktivnost omejeni v zvezi s fizičnim delom, dolgotrajno hojo, stanjem, prenašanjem bremen. Lahko sicer opravlja težja dela a le za krajši čas, nikakor pa ne v efektivnem smislu. Še vedno bo tako lahko opravljal dela, pri katerih mu ne bo mogoče kontinuirano dvigovati bremen težjih od 15 – 20 kg. Delo na strehi s hojo po stopnicah ali lestvi še vedno lahko opravlja, če ni povezana z dvigovanjem bremen. Svoje primarno delo oblikovalca kovin, lahko z nekaj več vložka še opravlja. Lahko se rekreira. Po oceni izvedenca je ZŽA zmanjšana za 10%

#### Opis invalidnosti

Invalid III. Kategorije.

---

OZ člen 179